open-index/open-wikipedia-markdown huggingface dataset:
Bolesław Szafirski

**Bolesław SZAFIRSKI** (naskiĝis la 26-an de junio 1935 en vilaĝo Ilkowice (distrikto Miechowski), mortis la 6-an de novembro 2016 en Krakovo) – pola matematikisto, ordinara profesoro de Jagelona Universitato, membro korespondanto de Pola Akademio de Scipovoj, prezidanto de Pola Matematika Societo en la jaroj 1999-2001 kaj 2001-2003. En la jaroj 1987-1993 plenumis funkcion de la dekano de Fakultato pri Matematiko kaj Fiziko de JU. Pli ol 20 jaroj ĉefredaktoro de la revuo *Universitatis Iagellonicae Acta Mathematica*.

## Eksteraj ligiloj 
* *Mathematics Genealogy Project:* Bolesław Szafirski
* Elżbieta Dziwisz, *Ziemi nie oszukasz*, "Alma Mater - miesięcznik Uniwersytetu Jagiellońskiego", nr 130-131 (2010/2011), s.50-51 (Rzecz o Profesorze Bolesławie Szafirskim) E. Dziwisz, *La Teron oni ne trompos*, "Alma Mater - monatrevuo de Jagelona Universitato" (Pri Profesoro Bolesław Szafirski)
* Władze Polskiego Towarzystwa Matematycznego w latach 1919-2013 Regopovoj de Pola Matematika Societo en la jaroj 1919-2013

Kategorio:Polaj matematikistoj
Dareĝan Dadiani

**Dareĝan Dadiani** (naskiĝis la 20-an de julio 1738, mortis la 8-an de oktobro 1807) estis kartvela reĝino de Kartli kaj Kaĥeti, la edzino de Irakli la 2-a.

## Vivo 
Dareĝan Dadiani devenis de la princa gento Dadiani el Samegrelo. Sian edzon nuptis en la aĝo de 12 jaroj. Dum laŭvicaj jaroj, plej verŝajne de 1753, naskis al sia edzo 23 infanojn. Kun paso de la tempo ĉiam pli forte engaĝiĝis en politiko, dezirante certigi sukcedon al siaj filoj - Irakli la 2-a havis filon Georgo la 12-a el pli frua geedziĝo kun Anna Abaŝidze; ĝuste li kaj liaj posteuloj estis heredontaj la tronon. Ŝia influo al la edzo kreskis ju pli maljuniĝis Irakli. En 1789 Dareĝan kontribuis al rezigno flanke de Irakli pri planoj unuigi Reĝlandon Kartli kaj Kaĥeti kun Reĝlando Imereti. Reĝa konsilio volis unuigi ambaŭ reĝlandojn de Kartvelio, Dareĝan deziris tamen surtronigi en Imereti filon de sia plej aĝa filino Helena - Solomon la 2-a kaj sukcesis deteni sian edzon de la planoj krei unuigitan ŝtaton. En 1791, sub influo de sia edzino, Irakli en testamento ŝanĝis la sukcedan leĝon de sia lando: tronheredonto restis lia filo Georgo, tamen la tronon post li estis transprenonta lia bofrato, la plej aĝa vivanta filo de Dareĝan - Julon. Dareĝan ankaŭ strebis influi la edzon pri eksterlanda politiko. Ŝi kontraŭstaris al dependeco de Rusia Imperio apogita sur la traktato de Georgijevsk el 1783. Ŝi asertis, ke porrusa orientiĝo alportis al orienta Kartvelio neniun avantaĝon.

Post morto de Irakli la 2-a en 1798 Georgo entroniĝis kiel Georgo la 12-a kaj nuligis la testamenton de sia patro, anoncante tronheredanto sian filon Davidon. En 1800 la sama reganto denove turniĝis al la rusa caro Paŭlo la 1-a pri plua protekto. Dareĝan denove subite kontraŭstaris al tio, kaj ŝia filo Aleksandro klopodis atenci kaj formeti la bofraton de la regopovo. Georgo la 12-a ordonis enprizonigi Dareĝan en hejmaresto en ŝia palaco en Avlabari.

Post morto de Georgo la 12-a fine de decembro 1800 Dareĝan senefike provis ricevi de la caro konsenton pri entronigo de ŝia filo Julon sur la kartvelan tronon . Samtempe en Rusio oni decidis pri enkorpigo de Kartli kaj Kaĥeti al la Rusia Imperio. Komandanto de la rusa armeo en Kartvelio generalo Ivan Lazarev kaj generalo-guberniestro de Kartvelio Karl Knorring decidis forveturigi al Rusio ĉiujn membrojn de la reĝa Bagratida dinastio. Dareĝan, simile kiel la vidvino post Georgo la 12-a, Maria, senefike protestis. Oni devigis ŝin forveturi oktobre 1803.

Reĝino-vidvino, nomata en Rusio Daria Georgijevna, ekloĝis en Peterburgo en la domo apud kirko de Sanktaj Simono kaj Anna, en kiu poste oni aranĝis por ŝi la hejman kapelon.

## Literaturo 
* N. Gvosdev, *Imperial policies and perspectives towards Georgia, 1760–1819* Palgrave, Nov-Jorko, ​ISBN 0312229909​, p.85

Kategorio:Naskiĝintoj en 1738
Kategorio:Mortintoj en 1807
Kategorio:Kartvelaj nobeloj
Kategorio:Kartvelaj reĝoj
Kategorio:Reĝedzinoj kaj reĝinedzoj
Antal Forgách

**Grafo Antal Forgách** [forgAĉ], laŭ hungarlingve kutima nomordo **Forgách Antal** estis hungara ĉefkanceliero, politikisto, parlamentano, ĉefdepartementestro. Liaj nobelaj antaŭnomoj estis *ghymesi kaj gácsi* [gimeŝi kaj gAĉi].

Antal Forgách https://www.pecska.ro/1848/1848/imag/239.jpg  naskiĝis la  en Gács (nuntempa Halič en Slovakio), li mortis la  en Gács.

## Biografio 
Antal Forgách post lernado li ekhavis postenon en la hungara reĝa kortego en 1938. Post 4 jaroj li havis postenon en Rijeka, en 1846 en Pest (urbo). Dum la Hungara revolucio de 1848 komence li estis senatestro, poste li apartenis al tiu minoritato, kiuj batalis kontraŭ la revolucio. Inter 1851 kaj 1859 li estis ĉefdepartementestro, poste guberniestro de Ĉeĥio, inter 1861-1864 ĉefkanceliero de la hungara kortego. Fine ekde 1867 li estis parlamenta deputito. Li ekhavis edzinon en 1863, kiu naskis 4 gefilojn. Li havis la titolon vera interna sekreta konsilisto.

## Fontoj 
* hungarlingva biografio (la koncerna teksto estas legebla en la 4-a punkto)
* hungarlingva biografio kun foto 

Kategorio:Hungaraj kancelieroj
Kategorio:Hungaraj politikistoj
Kategorio:Hungaraj grafoj
Emil Fenyő

**Emil Fenyő** [fenjO], laŭ hungarlingve kutima nomordo **Fenyő Emil** estis hungara aktoro, reĝisoro. Lia origina familia nomo estis *Fried* ĝis 1957, lia frato estis Aladár Fenyő.

Emil Fried http://mek.oszk.hu/00300/00355/html/ABC03975/04347.htm naskiĝis la  en Magyarkanizsa (nuntempa Kanjiĵa en Serbio), li mortis la  en Budapeŝto.

## Biografio 
Emil Fried devenis el juda familio. Li akiris aktoran diplomon en Reĝa Teatra Akademio en 1909. Li debutis en Nagyvárad, poste li havis rolojn en pluraj provincaj urboj. En 1917 li havis rolojn en Gaja Teatro, poste en pluraj kabaredoj kaj teatroj, krome li havis filmajn rolojn. En la 1930-aj jaroj li apartenis ekzemple al Operetoteatro (Budapeŝto) (1934), Teatro Belvárosi (1936–1938). Ekde 1938 li ne ricevis rolojn pro la kontraŭjudaj leĝoj. Post la 2-a mondmilito li apartenis al la Gaja Teatro (1945–1947), Teatro Magyar, Nacia Teatro (Budapeŝto) (1950–1964). Li pensiuliĝis en 1964, tamen li estis videbla sur scenejoj ĝis 1974. Li ricevis premion en 1964.

Li edziĝis trifoje.

## Elektitaj teatraj roloj 
* William Shakespeare:
** Otelo - Gratiano
** *Epifanio: aŭ kiel vi volas* - marista kapitano
** Rikardo la 3-a - Lord Lovel
** Hamleto - pastro
** Julio Cezaro - Matellus Cimber
* Ferenc Molnár: *Liliom* - titolrolo
* Imre Madách: La tragedio de l' homo - 2-a burĝo; kortegano; vendisto
* József Katona: *Bánk bán* - banuso Myska
* Ferenc Herczeg: *Ocskay brigadéros* - titolrolo

## Elektitaj kinaj filmaj roloj 
* *Mire megvénülünk* (1917)
* *Az ördög mátkája* (1926)
* *Úrilány szobát keres* (1937)
* *Tanítónő* (1945)
* *Déryné* (1951)
* *Sakknovella* (1959)
* *A kőszívű ember fiai* (1964-1965)

## Elektitaj televiziaj filmaj roloj 
* *Rab Ráby* (1964)
* *A fehér Kór* (1970)

## Elektitaj filmaj reĝisoraĵoj 
* *A tisztesség nevében* (1920)
* *A bostonville-i kaland* (1920)

## Fontoj 
* hungarlingva biografio
* hungarlingva biografio kun foto
* hungarlingva biografio

Kategorio:Hungaraj aktoroj
Kategorio:Hungaraj reĝisoroj
Kategorio:Hungaraj judoj
Kategorio:Budapeŝtanoj
Neuilly-Plaisance (stacidomo)

**Neuilly-Plaisance** estas franca stacidomo sur linio A (branĉo **A4**) de RER en komunumo Neuilly-Plaisance (departemento Seine-Saint-Denis). Ĝi situas sur viadukto de Neuilly-Plaisance apud rivero Marno.

## Interkonektoj 
*  RATP 113 114 203 214
*  N34 N141

## Vidu ankaŭ 
* RER de Francilio
* RER de Francilio A
* Stacidomoj de RER de Francilio
* Neuilly-Plaisance

Kategorio:Stacidomoj de Francio
Kategorio:RER de Francilio A
Kategorio:Fervojaj stacioj en Seine-Saint-Denis
Kategorio:Neuilly-Plaisance
Batalo ĉe Poltavo

()
[eta|pentraĵo fare de [Aleksandr Kotzebue.]]
**Batalo ĉe Poltavo**, Ukrainio, estas la plej signifa ĝenerala batalo de la Granda Nordia Milito inter la rusaj trupoj sub la komando de caro Petro la Unua kaj la sveda armeo de reĝo Karolo la 12a. La malvenko de la sveda armeo rezultigis multan plifortiĝon de Rusio kaj finon de la sveda dominado en la norda kaj la orienta Eŭropo.

La milita kolizio komenciĝis matene de la 8-an de julio 1709 sur la batalkampo situanta kelkajn kilometrojn sude de Poltavo. La rusajn taĉmentojn konsistigis: 25 000 infanteriaj soldatoj, 12 000 kavaleriaj rajdantoj kun 102 kanonoj. Gravan kontribuon por la rusa venko okazigis garnizono de la Poltava fortreso kun 4 200 soldatoj.

La svedoj sukcesis elmeti nur 8 270 piedsoldatojn, ĉ.8 000 rajdantojn kaj 4 kanonojn.

En ambaŭ armeoj estis kozakoj: la svedan taĉmenton gvidis hetmano Ivan Mazepa, perfidulo, transfuĝinto de la rusa flanko kaj la rusan taĉmenton gvidis hetmano Ivan Skoropadskij ( Іван Скоропадський), kiuj ne aktivis en la batalo.

Dum rekognosko de la batalkampo la reĝo Karolo la 12-a estis vundita je kalkano kaj do ne povis moviĝi mem. Li komandis kaj partoprenis la batalon, troviĝante en portilo, apud kiu eksplodis kanona kuglego kaj do li surteriĝis. Tiam soldatoj opiniis, ke la reĝo estas mortigita kaj komencis retiriĝi.

Caro Petro la Unua ankaŭ mem partoprenis la batalon, dum kiu lia triangula ĉapelo estis trapafita kaj li preskaŭ pereis.

Gravan rolon ludis la rusa kavalerio gvidita de princo Aleksandr Menŝikov, kiu reale akceptis kapitulacon de la sveda armeo.

Karolo la 12-a sukcesis eviti kaptadon kaj kun restaĵoj de soldatoj rifuĝis al Tighina ( Bender), tiama posedaĵo de la Otomana Imperio, aliancano de Svedio.

En honoro de ĉi tiu venko de la rusa armeo sub la komando de Petro la Granda super la svedoj en la Batalo ĉe Poltavo (1709) estis adoptita en 1995 la *"Tago de Milita Gloro de Rusio"*, kiun oni celebras la 10-an de julio ĉiujare.

## Literaturo 
* Englund Peter. *Poltava. Berattelsen om en armés undergång*. — Stockholm: Atlantis, 1989.  — ISBN 5-86793-005-Х

## Eksteraj ligiloj 
* http://rvb.ru/pushkin/01text/02poems/01poems/0791.htm Poltava (poemo) far Aleksandr Puŝkin

Poltavo
Poltavo
Poltavo
Poltavo
Kategorio:Poltavo
Kategorio:1709
Poltavo
Kategorio:18-a jarcento en Rusio
Kategorio:18-a jarcento en Svedio
Kató Fényes

**Kató Fényes** [fEnjeŝ], laŭ hungarlingve kutima nomordo **Fényes Kató** estas hungara ŝlagrokantisto. Ŝia pseŭdonimo estis *Károlyi Kató*.

Kató Fényes http://www.imdb.com/name/nm1089767/ naskiĝis la  en Budapeŝto.

## Biografio 
Kató Fényes aĝis 11, kiam ŝi kantadis en pluraj lokoj, ŝi aĝis 15, kiam ŝi debutis en Gaja Teatro. Ŝi frekventis gimnazion en sia naskiĝurbo, sed ŝi ankaŭ lernis kantadon de Andor Pünkösti. En la sekvaj jaroj ŝi estis populara kantisto en Budapeŝto en pluraj kabaredoj aŭ amuzejoj. Dum la nazia erao ŝi konatiĝis kun germana oficiro, kiu savis ŝin de la deportado. Post la 2-a mondmilito ŝi estis denova konata kantisto, sed post kelkaj jaroj la pli kaj pli forta socialismo ofte atakis ŝin, fine ŝi disidis. Ŝi akiris psikologian diplomon en Okcidenta Germanio, sed ŝi daŭris ankaŭ la kantadon. Kelkfoje ŝi revenis al Hungario, kie ŝi faris koncertojn (1964, 1965, 1991, 1992). En 2009 ŝi estis videbla en la hungara televido.

## Ŝia teatra rolo 
* *3:1 a szerelem javéára* (opereto), (1936)

## Ŝiaj filmaj roloj 
* *Magdát kicsapják* (1937, nur ŝia kantovoĉo estas aŭdebla)
* *Ez történt Budapesten* (1944, nur ŝia kantovoĉo estas aŭdebla)
* *Jazzpresso* (1946)
* *Wer gegen wen?* (1954)

## Elektitaj ŝlagroj 
* *Csupa könny a szobám*
* *Ez történt Lellén*
* *Van egy kislány, Anikó*
* *Szép esténk lesz, ha egyszer majd megöregszünk*

## Fontoj 
* hungarlingva biografio kun foto
* hungarlingva biografio
* hungarlingva biografio 
* hungarlingva biografieto

Kategorio:Hungaraj kantistoj
Kategorio:Hungardevenaj germanoj
Kategorio:Hungaraj judoj
Kategorio:Budapeŝtanoj
Aladár Fenyő

**Aladár Fenyő** [fenjO], laŭ hungarlingve kutima nomordo **Fenyő Aladár** estis hungara aktoro. Lia origina familia nomo estis *Fried* ĝis 1925, lia frato estis Emil Fenyő.

Aladár Ábrahám Fried http://mek.oszk.hu/00300/00355/html/ABC03975/04345.htm naskiĝis la  (laŭ hungara Vikipedio la naskiĝjaro estis 1881) en Magyarkanizsa (nuntempa Kanjiĵa en Serbio), li mortis la  en Budapeŝto.

## Biografio 
Aladár Fried devenis el juda familio. Li akiris aktoran diplomon en Reĝa Teatra Akademio en 1912. Li debutis en Makó, poste li havis rolojn en Szabadka, poste en Székesfehérvár. Inter 1916 kaj 1922 li havis rolojn en Gaja Teatro, poste en Teatro Thália (Budapeŝto), denove en Gaja Teatro, fine en Operetoteatro (Budapeŝto). En 1920 li prenis la unitarismon. Inter 1929-1945 li havis nur laŭokazajn rolojn. En 1932 pro duelo li estis kondamnita. Post la 2-a mondmilito li havis postenon en la aktora sindikato. Inter 1952–1954 li estis membro de Teatro Madách, poste denove de Teatro Thália.

Li edziĝis dufoje, lia unua edzino estis Erzsi Mátray.

## Elektitaj teatraj roloj 
* William Shakespeare:
** Otelo - Jago
** Hamleto - Mercutio
** La Venecia Komercisto - Shylock
* Imre Madách: La tragedio de l' homo - Lucifer (unu el la ĉefroloj)
* Molière: La Avarulo - Harpagon
* Dezső Szomory: *Györgyike drága gyermek* - Hübner

## Elektitaj filmaj roloj 
* *Nővérek* (1912) - bankestro
* *A bánya titka* (1918)
* *A kőszívű ember fiai* (1965)

## Dubladaj roloj 
* en eksterlandaj filmoj hungaraj voĉoj de Hans Leibelt http://iszdb.hu/?szemely=37431

## Fontoj 
* hungarlingva biografio
* hungarlingva biografio
* hungarlingva biografio
* hungarlingva biografio

Kategorio:Hungaraj aktoroj
Kategorio:Hungaraj judoj
Kategorio:Budapeŝtanoj
Esĥilo (filo de Agamestoro)

**Esĥilo** (helene *Αἰσχύλος*, latine *Aeschylus*) estis filo kaj sekvanto de atena arĥonto Agamestoro. Esĥilo estis la lasta arĥonto, kiu oficis ĝis sia morto.

Malnovepoka aŭtoro Eŭzebo de Cezareo sciigas, ke dum Esĥila 23-jara regado okazis la unuaj olimpikaj ludoj, en kiuj en kuro je longo de unu stadiono (192 m) venkis Koroibos de Elis.

Ĝis tiu ĉi evento ekde regado de la unua atena reĝo Cekropso pasis 780 jaroj. Dato de la unuaj olimpikaj ludoj (776 a.K.) poste fariĝis komenco de grekia kalendaro.

Sekvanto de Esĥilo fariĝis Alkmaiono, kiu regis nur du jaroj kaj poste atenanoj reduktis longecon de arĥonta regado je dek jaroj.

## Tradukfonto 
Kategorio:Antikva Grekio
Kategorio:Roluloj de la helena mitologio
Schola Medicinalis

La **Schola Medicinalis** estis la unua memstara medicina altlernejo en Hungara reĝlando, en Eger. Laŭ kelkaj hungaraj fontoj ĝi estas en nuntempa senco universitato.
eta|Memortabulo pri Ferenc Markhot
## Historio 
En 1769 **Ferenc Markhot** establis kun János Dániel Perliczy la unuan memstaran lernejon (fakultaton) por kuracistoj (latine Scola Medicinalis) en domo de funkcianta hospitalo. Pli frue en 1751 Perliczy faris planon pri medicina universitato. En la unua jaro la lernejo havis 10 studentojn. Ili lernis ne nur teorie, sed ankaŭ praktike en la hospitalo. Pli frue en 1670 ekfunkciis la unua hungara medicina fakultato en Reĝa Universitato de Nagyszombat, sed samloke jam pli frue ankaŭ aliaj fakultatoj funkciis. Tial la reĝo malpermesis doni la universitatan rajton al Eger, eĉ ĝi estis malpermesita en 1775 fare de Maria Tereza de Aŭstrio. La Habsburga kortego opiniis, ke la hungaroj meritas nur solan universitaton. Tamen poste Markhot instruis la komencantajn kuracistojn sekrete. Fine la studentoj akiris diplomon en la Reĝa Universitato post mallonga lernado.
eta|maldekstre|Domo de Ferenc Markhot en Eger

## Fontoj 
* https://www.mfkh.hu/index.php?did=4 
* http://egrirege.hu/?q=hu/node/40 

Kategorio:Altlernejoj en Hungario
Kategorio:Eger
Jack Szostak

**Jack William Szostak** (naskiĝis la 9-an de novembro 1952 en Londono) – usona biologo, profesoro pri genetiko en Massachusetts General Hospital.

## Vivo 
Jack Szostak finis studojn akirante Bachelor of Science pri citologio en Universitato McGill. Doktoriĝis ĉe Universitato Cornell, kaj post tio translokiĝis en Universitato Harvard, kie gvidas laboratorion en Harvard Medical School.

En 2009, kune kun Carol W. Greider kaj Elizabeth Blackburn, ricevis Nobel-premion pri fiziologio aŭ medicino pro "malkovro kiamaniere finiĝoj de kromosomoj estas protektataj de strukturoj nomataj telomeroj kaj de enzimo telomerazo".

## Deveno 
Praavo de Szostak elmigris de Pollando al Usono en la 19-a/20-a jarcentoj.

## Eksteraj ligiloj 
* The Nobel Prize in Physiology or Medicine 2009
* Exploringorigins.org  Paĝo dediĉita al esploroj de J. W. Szostak
* Laboratorio de J. W. Szostak

Kategorio:Usonaj biologoj
Kategorio:Usonaj genetikistoj
Kategorio:Kanadaj biologoj
Kategorio:Nobel-premiitoj pri fiziologio aŭ medicino
Kategorio:Poldevenaj kanadanoj
Kategorio:Poldevenaj usonanoj
Kategorio:Usonaj Nobel-premiitoj
Kategorio:Kanadaj Nobel-premiitoj
Ĉefministro de Ĉina Popola Respubliko

Le '*Ĉefministro de Ĉina Popola Respubliko* estas la Ĉefo de la Ŝtata Konsilio de la Popola Respubliko Ĉinio, kaj estas la estro de la registaro, kaj havas la plej altan rangon en la Civila Servo. La aktuala ĉefministro estas Li Qiang, kiu prenis oficejon en marto 2023.

:*Ĉefministroj –
::*Zhou Enlai, Ĉefministro (1949–1976)
::*Hua Guofeng, Ĉefministro (1976–1980)
::*Zhao Ziyang, Ĉefministro (1980–1988)
::*Li Peng, Ĉefministro (1988–1998)
::*Ĵu Ronĝi, Ĉefministro (1998–2003)
::*Wen Jiabao, Ĉefministro (2003–2013)
::*Li Keqiang, Ĉefministro (2013–2023)
::*Li Qiang, Ĉefministro (2023–nun)

Kategorio:Registaro de Ĉinio

Ĉina Popola Respubliko
Jan Łoś

**Jan Nepomucen Bonifacy Łoś** (naskiĝis la 14-an de majo 1860 en Kielce, mortis la 10-an de novembro 1928 en Krakovo) – pola lingvisto, slavisto, de 1902 profesoro de Jagelona Universitato, en la jaroj 1923–1924 rektoro. Kreinto de historia gramatiko de la pola lingvo, aŭtoro de fundamenta *Pola gramatiko* kaj monografio *Polaj versoj en ilia historia evoluo*.

## Ĉefaj publikaĵoj 
* *Zarys historii języka polskiego* (Historia skizo de la pola lingvo), (1913–1914)
* *Wiersze polskie w ich dziejowym rozwoju* (Polaj versoj en ilia historia evoluo) (1920)
* *Początki piśmiennictwa polskiego* (Komencoj de la polaj skribaĵoj), (1922)
* *Gramatyka starosłowiańska* (Malnovslava gramatiko), (1922)
* *Gramatyka polska* (Pola gramatiko), (volumoj I–III, 1922–1927)
* *Krótka gramatyka historyczna języka polskiego* (Mallonga historia gramatiko de la pola lingvo), (1927)

## Bibliografio 
* *Encyklopedia Krakowa* (Enciklopedio de Krakovo), Krakovo 2000
* Wiktor J. Darasz, *Jan Łoś jako wersolog – spojrzenie po latach* (Jan Łoś kiel versisto - rigardo post jaroj), "Język Polski", 1/2008.

Kategorio:Polaj lingvistoj
Kategorio:Polaj slavistoj
Kategorio:Polistoj
Kategorio:Studentaro de la Sankt-Peterburga Ŝtata Universitato
Düzce

**Düzce** estas la ĉefurbo (ankaŭ universitata urbego) de Provinco Düzce en azia parto de Turkio, en Nigramara regiono de Turkio.
eta|maldekstre|Panoramo de Düzce
eta|Strato en Düzce
eta|Placo en Düzce

## Bazaj informoj 
* Areo: 739 &nbsp;km² (kun la plena distrikto)
* Supermara alteco: 160 m
* Loĝantaro: 153.504 (2015)
* Horzono: UTC +2 (somere UTC + 3)
* Telefonkodo: (+90) 380
* Poŝtkodo: 81 000
* Aŭtokodo: 81
* 

## Geografio 
eta|maldekstre|Alta loĝdomo en Düzce
Düzce situas sur ebenaĵo kaj montetoj. Ĝi troviĝas 176 kilometrojn de Ankaro https://www.distancefromto.net/.

## Historio 
La historia Konuralp estas 8 km norde de Düzce; ĝi estis fondita en la tria jarcento antaŭ Kristo. Ĝis 74 antaŭ Kristo ĝi estis unu el la plej gravaj grandurboj de la regiono. Ĝi estis konkerita fare de la Romia Imperio. Depost 395 ĝi estis kontrolita de la Orienta Romia Imperio). En la 14-a jarcento otomanoj kaptis ĝin. li kaptis Duzbazaar (Düzce) kaj romian Prusias post batalo kontraŭ la bizancanoj. Dum la malfrua 16-a jarcento vilaĝanoj elektis tiun lokon kiel foirejon; ĝi estis nomita Düzce Bazaar en centro de la ebenaĵo. Ĉe la 18-a kaj 19-a jarcentoj la metiistoj prenis la kontrolon de Düzce kaj la komerco prosperis. Post deklaro de la respubliko la grandurbo havis grandan evoluon industrie kaj komerce. Sismoj okazis en 1944, 1957, 1967 kaj en 1999.

## Ekonomio 
La ĉefaj ekonomiaj sektoroj estas en Düzce la lignaĵproduktadoj, aŭtopartoj, tekstiloj, cementoj, en la agrikulturo tabakoj, maizoj, tritikoj, nuksoj kaj legomoj.
eta|Parko en Düzce

## Klimato 
Düzce havas oceanan klimaton kun malvarmaj kaj foje neĝaj vintroj kaj varmegaj someroj. La suma precipitaĵo estas jare 822 mm. La averaĝa jara temperaturo estas 13 °C.

## Trafiko 
Al Düzce kuras 3 vojoj.

## Fontoj 
* WikiTrans

Kategorio:Urboj de Turkio
Listo de asteroidoj (60001–61000)

Jen la listo de la **asteroidoj kun numeroj 60001 al 61000**.
La asteroidoj ricevas numeron nur kiam ilia orbito estas konfirmita ; tio, kio povas okazi tre longtempe post ilia malkovro. Estas nenia kongruo inter la numero kaj la dato de la malkovro.

Plejparte el la asteroidoj restas sennomaj kaj havas nenian menciindecon.

## Plena listo 60001-61000 
### 60001-60050 
### 60051-60100 
### 60101-60150 
### 60151-60200 
### 60201-60250 
### 60251-60300 
### 60301-60350 
### 60351-60400 
### 60401-60450 
### 60451-60500 
### 60501-60550 
### 60551-60600 
### 60601-60650 
### 60651-60700 
### 60701-60750 
### 60751-60800 
### 60801-60850 
### 60851-60900 
### 60901-60950 
### 60951-61000 
## Eksteraj ligiloj 
*  Cirkonstancoj de malkovro de la planedetoj 60 001 - 65 000
Ireneusz Mamrot

**Ireneusz MAMROT** (naskiĝis la 13-an de decembro 1970 en Trzebnica) estas pola eksa profesia futbalisto kaj nuna futbala trejnisto. Inter la jaroj 2010 kaj 2017 li gvidis la klubon Chrobry Głogów. Ekde la 12-a junio 2017 li gvidas Jagiellonia Białystok.

## Kariero
**Kiel trejnisto**
# Polonia Trzebnica / 2001–2004
# Wulkan Wrocław / 2004–2009
# Polonia Trzebnica / 2009–2010
# Chrobry Głogów / 2010–2017
# Jagiellonia Białystok / 2017-2019
# Arka Gdynia / 2020

Kategorio:Polaj futbaltrejnistoj
Papa Akademio de Latina Lingvo

**Papa Akademio de Latina Lingvo** () estas akademio de la Roma kurio, kiu fondiĝis la 10-an de novembro 2012 laŭ la povo motu proprio de Benedikto la 16-a *Latina lingua* ("Latina lingvo") por flegi, propagandi kaj reguligi uzon de la latina lingvo. Ĝi anstataŭis, la en la 30-an de junio 1976 fare de la papo Paŭlo la 6-a kreitan Fondaĵon Latinitas.

La statuto de la Akademio listigas celojn, metodojn kaj detalajn normojn pri agado de la institucio. Ĝi interalie atentigas neprecon utiligi nuntempajn rimedojn de amaskomunikiloj por propagi la latinan lingvon. La Akademio estis subigita al la Papa Konsilio por la Kulturo.

Sub kontrolo de la Akademio estas kreata *Parvum verborum novatorum léxicum* ("Eta leksikono de novaj vortoj"). En ĝi estas konfirmataj neologismoj, kiujn oni povas uzi en oficiala lingvo de Vatikano kaj Katolika eklezio. La Akademio  eldonas trarigardon de siaj laboraĵoj en periodaĵo "Latinitas". En la jaroj 2013-2014 aperis kvin numeroj.

## Referencoj 
## Bibliografio
* Benedikto la 16-a: *De Pontificia Academia Latinitatis condenda*, motu proprio pri la akademifondo, Romo 2012

## Eksteraj ligiloj
* Pontifical Academy «Latinitatis», The Pontifical Council for Culture
* Parvum verborum novatorum lexicum, apparavit Cletus Pavanetto

Kategorio:Pontifikaj Universitatoj
Kategorio:Latina lingvo 
Kategorio:Organizaĵoj fonditaj en 2012
Kategorio:Lernejoj fonditaj en 2010-2019
The Elder Scrolls V: Skyrim

***The Elder Scrolls V: Skyrim*** estas aventura rola videoludo en malfermita mondo kreita de Bethesda Game Studios kaj publikigita de Bethesda Softworks. Ĝi estas la kvina ludo de la serio *The Elder Scrolls*, post *The Elder Scrolls IV: Oblivion*. Ĝi aperis tutmonde por Microsoft Windows, PlayStation 3 kaj Xbox 360 en la 11-a de Novembro 2011.

Laŭ la ĉefa intrigo, la ludebla rolulo devas venki *Alduin the World-Eater*, drako kiu detruos la mondon laŭ profetaĵo. La ludo okazas ducent jarojn antaŭ la okazaĵoj de la ludo *Oblivion*, kaj okazas en la fikcia regiono de Skyrim. Tra la ludado, la ludanto devas plenumi misiojn kaj plifortigi sian rolulon je diversaj kapabloj. Kiel malfermita mondo, la ludanto povas tuj libere viziti multajn partojn de la mondo, fari ĉion volatan, kaj prokrasti la plenumon de la ĉefaj misioj por la disvolviĝo de la intrigo.

Kategorio:Videoludoj
Kategorio:Plej venditaj videoludoj
Kategorio:The Elder Scrolls
Kategorio:Videoludoj aperintaj en 2011
Flago kaj blazono de Gvadalaharo (Hispanio)

150px|eta|Escudo de Guadalajara
La blazono de Guadalajara (Hispanio) posedas la jenan heraldikan priskribon:

Sur blua kampo (lazuro) kie brilas steloj kaj lunkvarono el arĝento, antaŭ teraso el sinoplo (verda) estas urbo el oro, kun kreneloj, ŝtonliniita de sablo (nigra) kun truoj el gorĝo (ruĝa) kaj kronita de flageto el gorĝo montranta lunkvaronon el arĝento; antaŭ la urbo rajdas kavaliro arĝenta, akompanata de soldatoj kaj svinganta standardon.

Sur la blazono estas ora krono remburita je gorĝo.

La blazono aludas al la konkero de Guadalajara, kiu tiam estis nomita en araba Ŭad-al-Haĝara, la nokton de la 24a de junio 1085, fare de kristana armeo estrita de Álvar Fáñez, parenco kaj leŭtenanto de la truparo de Cido.

## Flago 
eta|Flago de Guadalajara.
La flago de la urbo Guadalajara, Hispanio, estas, kun ĝia blazono, la simbolo uzata de la municipo de Guadalajara kiel reprezentilo de la municipo. La flago estas de koloro purpura, nome koloro ege disvastigita inter aliaj municipaj flagoj de Kastilio, montrante la municipan blazonon en la centro. Tiu montras kavaliron antaŭ urba murego.

Guadalajara
Kategorio:Gvadalaharo (Hispanio)
Guadalajara
Rózsi Felhő

**Rózsi Felhő** [rOĵi felhO], laŭ hungarlingve kutima nomordo **Felhő Rózsi** estis hungara operetkantisto. Ŝia origina nomo estis (laŭ hungarlingve kutima nomordo) *Wachmann Róza*.

Róza Wachmann https://hu.wikipedia.org/wiki/Felh%C5%91_R%C3%B3zsi naskiĝis la  (laŭ alia fonto la naskiĝjaro estas 1879) en Krakovo (Aŭstrio-Hungario; nuntempe en Pollando), ŝi mortis la  (laŭ aliaj fontoj la datoj estas aliaj) en Budapeŝto.

## Biografio 
Rózsi Felhő devenis el juda familio. Ŝi akiris diplomon en privata aktorlernejo de Szidi Rákosi en 1896, sed ŝi lernis ankaŭ en konservatorio. En la sekva jaro ŝi estis unu el la fondintaj membroj de Teatro Magyar. Ekde 1898 ŝi havis rolojn en Győr, Pápa kaj Székesfehérvár. En 1900 ŝi edziniĝis kaj en la sama jaro ŝi naskis filon. Ekde 1902 ŝi aliĝis al trupo de Lajos Makó, poste al aliaj teatraj trupoj. Inter 1906 kaj 1911 ŝi apartenis al Nacia Teatro (Szeged), poste en kabaredo en Budapeŝto. En la jaro 1915 ŝi estis videbla en Munkeno, poste en pluraj kabaredoj en Budapeŝto, foje en Operetoteatro (Budapeŝto). Ekde 1938 pro la kontraŭjudaj leĝoj ŝi ne havis rolojn.

## Elektitaj teatraj roloj 
* Ferenc Lehár: *A víg özvegy* (1907)
* *Párisi kis leány* (1924, opereto)

## Elektitaj filmaj roloj 
* *Ben Kolombusz* (1921) – S-ino Keszei
* *Döntő pillanat* (1938) – maljuna aktorino

## Fontoj 
* hungarlingva biografio kun foto
* hungarlingva biografio
* hungarlingva biografio

Kategorio:Hungaraj operetkantistoj
Kategorio:Hungaraj judoj
Kategorio:Budapeŝtanoj
Roman Eminowicz

**Roman Radogost EMINOWICZ** blazono *Dołęga*, pseŭdonomo Jan Fersten (naskiĝis la 18-an de majo 1900 en Krakovo, mortis la 10-an de novembro 1920 en Zamość) – studento de Filozofia Fakultato de Jagelona Universitato, poeto kaj literatura kritikisto, legiano, subleŭtenanto de artilerio de Pola Soldataro.

## Vivo 
La filo de Wincenty kaj Helena el domo Zopoth. Dum la pola-bolŝevika milito batalis en vicoj de la 43-a Pafista Regimento, formiĝinta en Bajono, plejparte el polaj volontuloj de Fremdula legio, kiel unujara plotonestro. Mortis en armea malsanulejo en Zamość pro vundoj ricevitaj apud Nowogród Wołyński (nun en Ĵitomira provinco). Entombigita en Zamość, la 24-an de marto 1922 post diservo en garnizona preĝejo al Sanktaj Petro kaj Paŭlo okazis funebra ceremonio en Rakowicki-Tombejo en Krakovo. Postmorte distingita en 1921 per Arĝenta Kruco de la Milita Ordeno *Virtuti Militari*.

## Eksteraj ligiloj 
* Super la tombo de talentita soldato-poeto *Nowości Illustrowane* 1922 n-ro 13 p. 9 (foto)

Kategorio:Polaj poetoj
Kategorio:Armenaj poloj
Kategorio:Poloj de la unua mondmilito
Kategorio:Homoj de la Pola-bolŝevika milito
Ĝenerala Sekretario de la Komunista Partio de Ĉinio

La **Ĝenerala Sekretario de la Komunisma Partio de Ĉinio**, oficiale nomita la Ĝenerala Sekretario de la Centra Komitato de la Komunisma Partio de Ĉinio, estas la estro de la Komunisma Partio de Ĉinio kaj la plej altranga postenulo en la Ĉina Popola Respubliko. Tiu ofico estas kutime konsiderata kiel la Supera Gvidanto de Ĉinio, unu-partia komunisma ŝtato.

La nuna Ĝenerala Sekretario estas Xi Jinping, kiu prenis oficecon la 15an de novembro 2012 kaj estis reelektita la 25an de oktobro 2017.

:*Ĝeneralaj Sekretarioj kaj Superaj Gvidantoj –
::*Ĉen Duksiu, Ĝenerala Sekretario (1925–1928)

::*Mao Zedong, Prezidanto (1945–1976), Supera Gvidanto (1949–1976)
::*Hua Guofeng, Prezidanto (1976–1981), Supera Gvidanto (1976–1978)
::*Deng Xiaoping, Supera Gvidanto (1978–1989)
::*Hu Yaobang, Prezidanto (1981–1982), Ĝenerala Sekretario (1982–1987)
::*Zhao Ziyang, Ĝenerala Sekretario (1987–1989)
::*Jiang Zemin, Ĝenerala Sekretario (1989–2002), Supera Gvidanto (1989–2002)
::*Hu Jintao, Ĝenerala Sekretario (2002–2012), Supera Gvidanto (2002–2012)
::*Xi Jinping, Ĝenerala Sekretario (2012–nun), Supera Gvidanto (2012–nun)


Kategorio:Aperis en 1921
Kategorio:Komunista Partio de Ĉinio
Sándor Forgách

**Sándor Forgách** [ŝAndor forgAĉ], laŭ hungarlingve kutima nomordo **Forgách Sándor** estis hungara aktoro. Lia origina familia nomo estis *Glancz* [glanc], lia familia nomvarianto estis *Forgács* [forgAĉ].
eta|Sándor Forgách (dekstre)
Sándor Forgách http://mek.oszk.hu/02100/02139/html/sz07/282.html naskiĝis la  en Szolnok, li mortis en 1944 en Koncentrejo Auschwitz (Nazia Germanio, nun en Pollando).

## Biografio 
Sándor Forgách devenis el juda familio. Li akiris diplomon en Reĝa Teatra Akademio en 1909. Post siaj studoj li aliĝis al pluraj provincaj trupoj. En 1915 li edziĝis. Inter 1921 kaj 1935 li apartenis al Ŝtata Hungara Teatro de Kluĵo. Dum la 2-a mondmilito li gvidis judan teatron en Kolozsvár. En 1944 li estis deportita al koncentrejo Auschwitz, kie li mortis.

## Elektitaj teatraj roloj 
* William Shakespeare:
** Hamleto
** Otelo - Jago
* Imre Madách: La tragedio de l' homo - Lucifer (unu el la ĉefroloj)
* Ibsen:
** *Kísértetek* - Oswald
** *Peer Gynt*
* Rostand: Cyrano de Bergerac
* Molière: Georgo Dandin

## Fontoj 
* hungarlingva biografio

Kategorio:Hungaraj aktoroj
Kategorio:Hungaraj judoj
Koridoro de Henaro

La **Koridoro de Henaro**, aŭ en la hispana **Corredor del Henares**, estas akso loĝeja, industria kaj entreprenara disvolvigita en la valo de la rivero Henares ĉirkaŭ la Nordorienta Aŭtoŝoseo kaj la fervojo Madrido-Barcelono inter la urboj Madrido kaj Guadalajara de la centro de Hispanio.

Ĝi enhavas urbojn tre industriigitaj kiel Coslada, San Fernando de Henares, Torrejón de Ardoz, Alcalá de Henares, Azuqueca de Henares kaj Guadalajara, kiuj kunformas urban aglomeraĵon de pli ol 600 000 loĝantoj, kaj kontinuan urban industrian areon kun industriaj zonoj kaj industria kaj entreprenaj parkoj kiuj disvolviĝas ĉirkaŭ la ĉefaj aksoj de komunikvojoj.

## Vidu ankaŭ 
* *Campiña del Henares*

Kategorio:Geografio de provinco Gvadalaharo
Kategorio:Geografio de Madrida Regiono
Kategorio:Alcalá de Henares
Kategorio:Koslado
Ferenc Fekete (kameraisto)

**Ferenc Fekete,** laŭ hungarlingve kutima nomordo **Fekete Ferenc** estis hungara-brazilana kameraisto.

Ferenc Fekete http://www.imdb.com/name/nm0270849/ naskiĝis la  en Budapeŝto, li mortis la  en San-Paŭlo (urbo) (Brazilo).
 
## Biografio 
Ferenc Fekete abiturientis en 1933 en sia naskiĝurbo, poste li estis vickameraisto en la filma produktejo. Post 2 jaroj li estis jam kameraisto de kinoĵurnaloj. Ekde 1939 li faris jam longajn filmojn. Li edziĝis en 1941. Post la 2-a mondmilito li estis filmisto de la Etbienula Partio. En 1948 li disidis al Italio, post kvar jaroj li translokiĝis al Brazilo. En 1955 li fondis filman produktejon kune kun Rudolf Icsey, ili faris brazilajn filmojn.

## Liaj elektitaj hungaraj filmoj 
* *A magyar falu mosolya* (1938, mallonga filmo)
* *Porcelán* (1940, mallonga filmo; premio en Venecia Bienalo) 
* *Emberek a havason* (1941-42; premio en Venecia Bienalo)
* *Örök melódiák* (1947, mallonga filmo)

## Liaj elektitaj brazilaj filmoj 
* *Simão o Caolho* (1952)
* *Doutora é Muito Viva* (1956, scenaristo)
* *Salário Mínimo* (1970) 
* *A Quadrilha do Perna Dura* (1976)

## Fontoj 
* hungarlingva biografio
* hungarlingva biografio kun foto

Kategorio:Hungaraj kameraistoj
Kategorio:Brazilaj kameraistoj
Kategorio:Hungardevenaj brazilanoj
Kategorio:Budapeŝtanoj
Erzsi Mátray

**Erzsi Mátray** [erĵi mAtrai], laŭ hungarlingve kutima nomordo **Mátray Erzsi** estis hungara aktoro. Ŝia nobela antaŭnomo estis *csíktusnádi* [ĉIktuŝnAdi], ŝia origina nomo (laŭ hungarlingve kutima nomordo) estis *Mátrai Betegh Zsuzsanna Erzsébet*, ŝia nomvarianto estis *Erzsi T. Mátray*. Ŝia patro estis Béla Mátray Betegh, ŝia unua edzo estis Aladár Fenyő.
[eta|Erzsi Mátray kun [Attila Petheő]]
eta|Erzsi Mátray kun Gusztáv Harasztos
Erzsi Mátray http://www.imdb.com/name/nm1360361/ naskiĝis la  en Budapeŝto, ŝi mortis la  (laŭ alia informo la naskiĝtago estas 14-a) en Budapeŝto.

## Biografio 
Erzsi Mátray akiris diplomon en Reĝa Teatra Akademio en 1913. Ŝi debutis en la sama jaro en Nacia Teatro (Budapeŝto). Inter 1924 kaj 1926 ŝi apartenis al malpli grava teatro, en la ceteraj tempoj ŝi apartenis al la Nacia Teatro. En 1937 ŝi ricevis la titolon "eterna membro de la teatro", en 1952 ŝi retiriĝis. Ŝi edziniĝis dufoje, dum la unua geedziĝo ŝi naskis filon.

## Elektitaj teatraj roloj 
* William Shakespeare:
** La ventego - Ariel
** La Venecia Komercisto - Jessica
** *Epifanio: aŭ kiel vi volas* - Olivia
* Rostand: Cyrano de Bergerac - Roxane
* Imre Madách: La tragedio de l' homo - Hyppia
* József Katona: *Bánk bán* - Gertrudis
* Mór Jókai: *Az aranyember* - Athalie
* Molière:
** Kleraj virinoj - Armande
** Georgo Dandin - Angelique
* Ferenc Herczeg:
** *Bizánc* princino Olga
** *Gyurkovics lányok* - Katinka
* Ferenc Csepreghy: *Sárga csikó* (1916) - Erzsike

## Elektitaj filmaj roloj 
* *Nővérek* (1912) - Erzsike
* *Az ördög mátkája* (1926) - Anna
* *Barátságos arcot kérek!* (1935)

## Fontoj 
* hungarlingva biografio kun foto
* hungarlingva biografio kun foto
* hungarlingva biografio
* hungarlingva biografio
* hungarlingva biografio 
* hungarlingva biografio
[maldekstre|eta|Erzsi Mátray kun [Erzsi Somogyi]]

Kategorio:Hungaraj aktoroj
Kategorio:Budapeŝtanoj
Pola Radio Chopin

**Pola Radio Chopin** () estas tema radiostacio de Pola Radio, funkciigita tagmeze la 11-an de oktobro 2017 sur la platformo DAB+, en Interreto kaj sur satelito. La stacio estos dediĉita al la pola muziko — malnova kaj nuntempa kun surbendigaĵoj el muzikaj festivaloj. La prezentatan muzikon akompanos arkivaj kaj nuntempaj publicistaj verkoj: intervjuoj, komentoj, raportoj, recenzoj de diskoj kaj koncertoj.

La oferto ampleksas koncertojn ĉefe de Chopin-Festivaloj, ekz. Chopin kaj lia Eŭropo, aŭ Internacia Piana Konkurso Fryderyk Chopin, intervjuoj kun kulturaj personecoj, kulturaj raportoj, informoj pro novaĵoj kaj furormuzikaĵoj, kune kun arkivaj muzikaj surbendigaĵoj.

## Eksteraj ligiloj
* Polskie Radio Chopin

Kategorio:Pola muziko
Kategorio:Radiostacioj en Pollando
Kategorio:Aperis en 2017
Kategorio:Klasika muziko
Pál Fekete

**Pál Fekete,** laŭ hungarlingve kutima nomordo **Fekete Pál** estis hungara aktoro, operkantisto (tenoro). Lia origina familia nomo estis *Vörös* [voroŝ].

Pál Vörös http://www.imdb.com/name/nm0270863/ naskiĝis la  en Budapeŝto, li mortis la  en Budapeŝto.

## Biografio 
Pál Fekete devenis el juda familio. Li akiris aktoran diplomon en Aktora Lernejo de la Tutlanda Aktora Societo en 1920. Post siaj studoj li aliĝis al trupo de Teatro Belvárosi, poste al pluraj kabaredoj. Intertempe li lernis operkantadon en Muzikakademio de Budapeŝto, fine li plulernis en Berlino en la lernojaro 1929. Inter 1930 kaj 1940 li apartenis al koruso de la Reĝa Operejo de Budapeŝto, sed en tiu periodo li ofte havis pli malgrandajn operajn rolojn. Inter 1939-1945 pro la kontraŭjudaj leĝoj li estis videbla nur en kabaredoj, sed poste li denove estis membro de la Operejo ĝismorte. Li kantis ankaŭ operetojn, ŝlagrojn kaj popolajn melodiojn.

Li edziĝis en 1935.

## Elektitaj teatraj roloj 
* Pongrác Kacsóh: *János vitéz* - strázsamester (debuto en 1931; baldaŭ franca reĝo)
* Ferenc Lehár: *Mosoly országa* - Hatfaludy
* Modest Petroviĉ Musorgskij: *Boriso Godunov* - vilaĝa stultulo
* Johann Strauß (filo): *Die Fledermaus* - Frosch
* Richard Strauss: Der Rosenkavalier - Faninal
* Franz Schubert: *La fraŭlinoj triope* - Novotny
* Jacques Offenbach: ''Les contes d'Hoffmann* - Francisko

## Elektitaj filmaj roloj 
* *Aggyisten, Biri!* (1927) – fraŭlo el Ameriko
* Hyppolit, la lakeo (1931) – kantisto
* *Mágnás Miska'' (1949) – kantisto

## Fontoj 
* hungarlingva biografio kun foto
* hungarlingva biografio kun foto
* hungarlingva biografio kun foto
* hungarlingva biografio
* hungarlingva biografio
* hungarlingva biografieto

Kategorio:Hungaraj aktoroj
Kategorio:Hungaraj operkantistoj
Kategorio:Hungaraj judoj
Kategorio:Budapeŝtanoj
Rivera teraso

[eta|200ra|*Wały Chrobrego* - platformo en la teraso de la rivero [Odro en Szczecin, Pollando.]]
La **riveraj terasoj** estas malgrandaj sedimentaj platformoj aŭ ebenaĵoj konstruitaj en rivera valo fare de la propraj sedimentoj de la rivero kiuj restiĝas je la flankoj de la fluejo en la lokoj en kiuj la deklivo de la fluejo malgrandiĝas, pro kio ankaŭ ties trenkapablo malgrandiĝas. Ĝi etendas laŭlonge de valo kun tavolo kiel ŝtupo separiga, ĉu el la inundebla ebenaĵo aŭ el malsupra teraso. Temas pri restaĵo de la antikva fluejo de rivero kiu estis malferminta vojon al suba nivelo, pere de la erozio de siaj propraj kuŝejoj.

La rivero, kiam kongruas sur la tereno, fluas sur fluejo iom post iom pli malalta. Ĝi tiele abandonas riverajn tavolojn en la formo de ŝtupaj terasoj kiuj jam ne estas kovritaj de la akvoj de la plej grandaj inundoj.

Kategorio:Riveraj terformoj
Magdolna Supka

**Magdolna Supka** [ŝupka], laŭ hungarlingve kutima nomordo **Supka Magdolna** estis hungara arthistoriisto, aktoro, muzeologo. Ŝia patro estis Géza Supka, ŝia unua edzo estis Géza Féja, poste László Bényi. Ŝiaj nomvariantoj estis *Supka Magda, Supka Manna, B. Supka Magdolna, Bényiné Supka Magdolna, Féja Magdolna*. Ŝiaj pseŭdonimoj estis *Ágh Magdolna* kaj *Tatár Magdolna*. 

Magdolna Supka http://www.imdb.com/name/nm0299638/ naskiĝis la  en Budapeŝto, ŝi mortis la  en Budapeŝto.
 
## Biografio 
Magdolna Supka frekventis gimnazion en sia naskiĝurbo, sed samtempe ŝi lernis por esti juvelisto, krome ŝi lernis private aktoradon. En 1933 ŝi akiris juvelistan diplomon, en 1937 lingvoinstruistan diplomon, en 1938 ŝi doktoriĝis en Reĝa Universitato Pázmány Péter el arthistorio. En 1939 ŝi estis asistanto en filma produktejo, en la sekva jaro ŝi apartenis al filia teatro de Gaja Teatro, en 1940 jam al la Gaja Teatro. Depost 1943 ŝi forlasis la aktoradon kaj ŝi estis muzeologo ĝis 1954, poste ŝi estis arthistoriisto. En 1971 ŝi kandidatiĝis el arthistorio. Inter 1957-1981 ŝi laboris en la Hungara Nacia Galerio, poste ŝi pensiuliĝis. Ŝi ricevis plurajn premiojn inter 1981-2005. Ŝia unua geedziĝo daŭris inter 1938-1943, ŝi denove edziniĝis en 1951, poste ŝi naskis filinon.

## Ŝiaj elektitaj arthistoriaj kontribuoj 
* *A magyar úrihímzés* (disertaĵo, 1938)
* *Zichy Mihály* (kun László, 1953)
* *Aba-Novák Vilmos* (1966)
* *Életképek a Magyar Nemzeti Galériában* (1974)
* *Csohány Kálmán* (1985)
* *Kohán György* (1994)
* *A Pannó* (2008)

## Ŝiaj filmaj roloj 
* Printempo de morto (filmo) (1939) – dublada rolo
* *Hazajáró lélek* (1940) – amikino
* *Egy tál lencse* (1941) – virino

## Memorigiloj 
* memortabulo en Budapeŝto

## Fontoj 
* hungarlingva biografio kun foto
* hungarlingva biografio
* hungarlingva biografio 
* hungarlingva biografio

Kategorio:Hungaraj arthistoriistoj
Kategorio:Hungaraj aktoroj
Kategorio:Hungaraj muzeologoj
Kategorio:Budapeŝtanoj
New Super Mario Bros. Wii

estas plataĵa flanke-rolumanta videoludo kreita kaj eldonita de Nintendo por la videoludilo Wii en novembro 2009. Ĝi sekvas la ludon *New Super Mario Bros.*. Ĝi estas la unua ludo de la serio *Super Mario* kiu permesas al kvar homoj ludi samtempe. Ĝi estas la unua ludo de Nintendo kiu envahas "Super Guide", per kiu la rolulo povas moviĝi sen la helpo de la ludanto, por montri kiel solvi malfacilan nivelon. Por aspektigi la ludon pli unika, Nintendo elektis vendi la ludon en ruĝa skatolo, anstataŭ uzi la kutiman blankan.

La intrigo de la ludo similas al tiuj de la aliaj flanke-rolumantaj ludoj *Super Mario*. La ĉefa rolulo Mario devas plenumi diversajn nivelojn kaj mondojn por savi la princinon Peach el la ĉefa malamiko Bowser. Survoje, Mario kaj liaj kunuloj povas trovi diversajn plifortigilojn, kiel la kutimajn Fungon kaj Fajran Floron. La ludo enhavas 9 mondojn kaj sumon de 80 niveloj. La helpantoj de Bowser, Koopalings kaj Bowser Jr., provas malhelpi Mario en survojaj kasteloj.

*New Super Mario Bros. Wii* bone recenziĝis kaj vendiĝis. En septembro 2016, ĝi estas la 4-a plej vendita ludo de la Wii, pro pli ol 30 milionoj da unuoj venditaj..

La ludo estas sekvata de *New Super Mario Bros. 2*, kiu aperis por la Nintendo 3DS en aŭgusto 2012, kaj *New Super Mario Bros. U*, kiu aperis por la Wii U en novembro 2012.

## Referencoj 
Kategorio:Plej venditaj videoludoj
Kategorio:Videoludoj kreitaj en Japanio
Kategorio:Videoludoj aperintaj en 2009
Kategorio:Videoludoj de Nintendo
Kategorio:Super Mario
Kategorio:Videoludoj ludeblaj per Wii
Douglas DC-8

La **Douglas DC-8** estas pasaĝeraviadilo de Douglas, ellaborita en 1957.

Kune kun Lockheed L-1011 kaj Boeing 707, DC-8 estis unua generacio de jetmotoraj pasaĝeraviadiloj ekde 1950-aj jaroj. La transporta kapableco de DC-8 estis pli granda ol Boeing 707, kaj nuntempe kelkaj aviadiloj daŭre operaciis kiel ŝarĝa aviadilo.

## Historio 
La Douglas estis dominanta kompanio en usona komerca aviada merkato post la dua mondmilito. Danke al sukceso en 1930-aj jaroj, Douglas daŭrigis sukceson en 1950-jaroj tra pistmotoraj aviadiloj kiel DC-6 kaj DC-7. Tial kiam la unua jetmotora pasaĝeraviadilo, De Havilland Comet estis publikiĝita en 1949, Douglas dauxrigis pistmotoran pasaĝeraviadilon en merkato. La katastrofoj de Comet ankaŭ asertis Douglas ke pistmotora pasaĝeraviadilo estis pli stabila ol jetmotora aviadilo.

Tamen la konkuranta kompanio de Douglas, Boeing prezentis jetmotoran aviadilon kun plibonigita teknologio. Surbaze de jetmotora transportaviadilo, En 1952, Boeing ellaboris Boeing B-52 Stratofortress. Tiu sukceso ebligis Boeing por prilabori jetmotoran pasaĝeraviadilon. En 1954, La unua modelo de Boeing, Boeing 367-80 sukcese flugis. Post la sukceso de Boeing 367-80, Douglas sekrete komencis prilaboron de jetmotoran pasaĝeraviadilon. Tamen, la publikiĝo de Boeing 707 en 1957 ŝokis kaj rapidigis Douglas por montri novan pasaĝeraviadilon. En 1957, La nova kaj unua modelo de Douglas unue flugis la 30-an de majo 1957.

La 18-an de septembro 1959, DC-8 komencis servon en Delta Air Lines kaj United Airlines.

## Variantoj 
* **Serioj 10** : Originala modelo.
* **Serioj 20** : Modelo kun Pratt & Whitney JT4A-3 turboventumila jetmotoro.
* **Serioj 30** : Pliboniĝita modelo de Serioj 20.
* **Serioj 40** : Modelo kun Rolls-Royce Conway 509 Turbofana jetmotoro.
* **Serioj 50** : Mallongiĝita modelo kun jetmotoro JT3D.
* **Serioj Supera 60** : Pliboniĝita modelo kun pligrandiĝita kapableco kaj mezdistanca rango.
* **Serioj Supera 70** : Pliboniĝita modelo kun nova jetmotoro, CFM-56.

## Vidu ankaŭ 
* Douglas
* McDonnell Douglas

**Konkurantaj aviadiloj**
* Boeing 707

Kategorio:Komercaj aviadiloj
Kategorio:Aviadiloj de Douglas
Kategorio:Aviadiloj de McDonnell Douglas
Prezidanto de Ĉina Popola Respubliko

La **Prezidanto de la Popola Respubliko Ĉinio** estas la estro de la Ĉina Popola Respubliko (ĈPR). Laŭ la konstitucio de la ĈPR, la prezidanto estas plejparte ceremonia oficiro kun limigitaj potencoj. Tamen, ekde 1993, kiel konvencio, la prezidanteco estis tenita samtempe fare de la Ĝenerala Sekretario de la Komunista Partio de Ĉinio, ĉefa gvidanto en unupartia sistemo. La nuna prezidanto estas Xi Jinping, kiu prenis oficecon en marto 2013.

Ekde 1993, aparte de mallongaj periodoj de transiro, la pinta gvidanto de Ĉinio samtempe funkcias kiel la Prezidanto, la estro de la partio, kaj la ĝenerala kapitano de la militistaro. La Prezidanto limigas servi ĝis du regotempoj de po kvin jaroj.

:*Prezidantoj –
::*Mao Zedong, Prezidanto (1949–1959)
::*Liu Shaoqi, Prezidanto (1959–1968)
::*Soong Ching-ling, Aktiva Prezidanto (1968–1972)
::*Dong Biwu, Aktiva Prezidanto (1968–1975)
::*Zhu De, Prezidanto de la Staĝa Komitato de NPC (1975–1976)
::*Soong Ching-ling, Aktiva Prezidanto de la Staĝa Komitato de NPC (1976–1978)
::*Ye Jianying, Prezidanto de la Staĝa Komitato de NPC (1978–1983)
::*Li Xiannian, Prezidanto (1983–1988)
::*Yang Shangkun, Prezidanto (1988–1993)
::*Jiang Zemin, Prezidanto (1993–2003)
::*Hu Jintao, Prezidanto (2003–2013)
::*Xi Jinping, Prezidanto (2013–nun)


Ĉina Popola Respubliko
Bolu

**Bolu** estas la ĉefurbo de provinco Bolu en azia parto de Turkio. Ĝi situas en la norda parto de centra Turkio, en la nigramara regiono (turke *Karadeniz Bölgesi*) de la lando, do sude de la Nigra Maro. Ĝi estas ankaŭ universitata urbo kaj ankaŭ soldata bazo. Laŭ la stato de  en la komunumo vivis  sur areo de  kvadrataj kilometroj, kio rezultigas loĝdenson de  loĝantoj/km². 

eta|maldekstre|Aerfoto pri Bolu

eta|Monumento en Bolu

## Bazaj informoj 
* Areo: 1,524 &nbsp;km² (kun la plena distrikto)
* Supermara alteco: 725 m
* Loĝantaro: 195,209 (2016)
* Horzono: UTC +2 (somere UTC + 3)
* Telefonkodo: (+90) 374
* Poŝtkodo: 14 000
* Aŭtokodo: 14
* 

## Geografio 
Bolu situas sur montaro. Ĝi troviĝas 139 kilometrojn de Ankaro https://www.distancefromto.net/.

## Historio 
Bolu estis parto de unu el la hititaj regnoj ĉirkaŭ 2000 antaŭ Kristo kaj poste 500 antaŭ Kristo iĝis unu el la gvidantaj grandurboj de la Regno de Bitinio. Dum la Romia Imperio la urbo estis ofte nomita **Claudiopolis**. Imperiestro Teodozo la 2-a igis ĝin la ĉefurbo de nova provinco kun la nomo **Honorias**. La grandurbo estis konata kiel **Hadrianopolis** sub la bizanca rego. Turkmenoj migrantaj okcidente loĝis en la urbo en la 11-a jarcento kaj ĝi estis referita kiel *Boli*. Ĝi estis rekaptita fare de bizancanoj en 1097, sed estis rekaptita en 1197. La urbo ĉesis ekzisti kiel episkopejo en la 15-a jarcento. En 1325 la urbo estis konkerita fare de la Otomana Regno.
eta|maldekstre|Tombo en Bolu

## Ekonomio 
Bolu havas longan butikstraton kaj allogan arbarkovritan montkamparon. Merkattago estas lundo, kiam homoj de la ĉirkaŭaj vilaĝoj venas en urbon.

## Klimato 
Bolu havas humidan kontinentan klimaton kun influo de oceana klimato. Estas malvarmaj vintroj kun neĝoj kaj varmaj someroj kun malvarmetaj noktoj. La suma precipitaĵo estas jare 555 mm. La klimato de Bolu estas simila al la klimato de Budapeŝto. La averaĝa jara temperaturo estas 11 °C.

## Trafiko 
Bolu situas laŭ la malnova aŭtovojo de Istanbulo ĝis Ankaro. Tiu vojo grimpas la monton, sed la nova aŭtovojo pasas tra Monto Bolu helpe de tunelo.

## Fontoj 
* WikiTrans

Kategorio:Urboj de Turkio
Listo de asteroidoj (61001–62000)

Jen la listo de la **asteroidoj kun numeroj 61001 al 62000**.
La asteroidoj ricevas numeron nur kiam ilia orbito estas konfirmita ; tio, kio povas okazi tre longtempe post ilia malkovro. Estas nenia kongruo inter la numero kaj la dato de la malkovro.

Plejparte el la asteroidoj restas sennomaj kaj havas nenian menciindecon.

## Plena listo 61001-62000 
### 61001-61050 
### 61051-61100 
### 61101-61150 
### 61151-61200 
### 61201-61250 
### 61251-61300 
### 61301-61350 
### 61351-61400 
### 61401-61450 
### 61451-61500 
### 61501-61550 
### 61551-61600 
### 61601-61650 
### 61651-61700 
### 61701-61750 
### 61751-61800 
### 61801-61850 
### 61851-61900 
### 61901-61950 
### 61951-62000 
## Eksteraj ligiloj 
*  Cirkonstancoj de malkovro de la planedetoj 60 001 - 65 000